አፍሪካ፣ እሥያና አረቦች ማኅበራዊ ጥበቃ የላቸውም
ከዓለም ሕዝብ ከግማሽ የሚበልጠው ማኅበራዊ ጥበቃ የማያገኝና ማለቂያ በሌለው የድኅነት ቀለበት ውስጥ የሚኖር ነው ሲል ዓለምአቀፉ የሥራ ድርጅት አስታወቀ።ድርጅቱ ይህንን ያስታወቀው ትናንት ዋና መሥሪያ ቤቱ የሚገኝባት ጄኔቫ ላይ ባወጣው የዓለም የማኅበራዊ ጥበቃ ሪፖርቱ ላይ ነው።በዘንድሮው የዓለም ሕዝብ ብዛት ግምት መሠረት ወደ ስምንት ቢሊዮን ከሚጠጋው ሰው 55 ከመቶ ወይም አራት ቢሊዮኑ አንዳችም ዓይነት ማኅበራዊ ጥበቃ የለውም።ይህንን ሁኔታ ‘ጨርሶ ተቀባይነት ሊኖረው የማይችል’ ሲሉ የዓለም የሥራ ድርጅት - አይኤልኦ ዋና ዳይሬክተር ጋይ ራይደር ገልፀውታል።  